Vallensbæk Stationstorv

Nyhedsbrev nr. 03 13. marts 2018

**Kære beboere, Vallensbæk Stationstorv 3**

Nu er det igen blevet tid til et Nyhedsbrev med orientering om stort og småt, medens vi venter på, at det snart bliver rigtigt forår.

**Indeklima**

Vi har fået en del henvendelser om indeklima. Flere beboere oplever, at luften i boligen er tør. Vi er i dialog med driftschefen og en energi og varmekonsulent i KAB, som oplyser, at luftfugtigheden skal ligge mellem 40-60% for at vi mennesker føler, vi har det bedst. Der er i flere lejligheder målt en luftfugtighed under 20%. Inden vi sætter en større klimaundersøgelse i gang, vil vi gerne vide, hvordan I oplever luftfugtigheden i jeres lejligheder, gerne med oplysning om luftfugtighed %. Send et par linier til Gert på mail: ehrhorn@live.dk snarest belejligt. Vi vil herefter sammen med ejendomskontoret tage stilling til, hvad der kan gøres for at forbedre forholdene.

**Dørtelefoner**

Nu virker alle dørtelefoner. Vi krydser fingre for, at der nu er fundet de rigtige og varige løsninger på de problemer, der har været siden indflytning og indtil nu.

**Afslutning på møder med Følgegruppen**

Tirsdag den 6. marts var der afsluttende møde med Følgegruppen. Michael Nielsen-Elgaard kunne fortælle, at byggeregnskabet er afleveret til Vallensbæk Kommune, hvor det kommer til behandling i økonomiudvalget i april måned. Regnskabet holder sig inden for de aftalte rammer.

Det er nu afklaret, at emhætter er lovligt monteret, og der kan derfor ikke kræves udskiftning. Peter Kohler gjorde opmærksom på, at hvis der er beboere, som ønsker at udskifte emhætte, så skal ventilation indstilles efter montering af ny emhætte.

Der er stadig et åbent spørgsmål med hensyn til "inddækning" af ventilation på taget. Vallensbæk Kommune mener ikke, at ventilation er korrekt inddækket og kræver det ændret, medens NJ-gruppen modsat mener, at de ikke er pligtig til at foretage ændring. Det er endnu ikke afgjort om NJ-gruppen har pligt til at foretage ændring, eller om det bliver på beboernes regning, hvis Vallensbæk Kommune fastholder deres krav. Der afventes stadig afgørelse fra Planklagenævnet.

Med hensyn til skillevægge, hvor en del beboere har lavet en samlet henvendelse til NJ-gruppen om en mindelig ordning (nedslag i pris), da Vallensbæk Boligselskab ikke kan godkende væggene, som korrekt opført, så har NJ-gruppen meddelt os, at de vil tage det med på 1-års gennemgang, uden at fortælle nærmere om, hvad det betyder.

Marianne Vittrup bragte vedligeholdelse af søjler på parkeringsdækket på banen. Det er åbenbart os, som har vedligeholdelsespligten. Der er lidt uklarhed om, hvorvidt søjlerne skulle have været beklædt, eller det skulle have været "bare" betonsøjler. Som det er nu, så koster det os måske kr. 20.000 i årlig vedligeholdelse på grund af påkørsler.

**Flugtveje/Brand, fejlalarm på din røgalarm**

I løbet af kort tid modtager du i din postkasse en oversigt, som fortæller om og viser flugtveje. Der er også en vejledning om fejlalarmer på dine røgalarmer.

Sæt evt. oversigten i den mappe, du fik udleveret ved indflytning.

**Igangværende projekter**

Lige nu er der følgende igangværende projekter. Montering af ***blødtvandsanlæg*** forventes snarest at blive sat i gang. Der er indhentet tilbud, som matcher, det der er afsat i budget for 2018. Der bliver arbejdet med ***klart glas på altaner***, som vi besluttede på afdelingsmødet i september.

Der er indsendt ansøgning til Vallensbæk Kommune for alle, som ønsker ***inddækning af altan***. En sag, som virkelig har trukket i langdrag af forskellige årsager. Det er nu lykkedes at få de forskellige aftaler og procedurer afklaret med KAB m.fl., og vi kan nu se en mulig plan for at få det sidste på plads.

Der er ved at blive indhentet tilbud på ***dørlås på indgangsdøren*** til garderoben/gæsteværelset. En af de første opgaver, som den nye driftsleder vil blive mødt med, er at sikre mod, at der bliver ***bygget reder*** på parkeringsdækket. Derudover har vi også spurgt, om der kan findes en løsning, så vi ikke oplever, at der kommer **vand i nogle af postkasserne**.

**Affald - plast**

Der har gennem nogen tid været problem med, at container til plast hurtigt bliver overfyldt. Vi har derfor aftalt, at den ene container til pap bliver skiftet ud med en til plast. Det sker i næste uge.

**Nye beboere**

I sidste Nyhedsbrev var der faldet et par bogstaver ud. De nye beboere i 3A hedder Anne-lise og David Bellinger.

God læselyst

Venlig hilsen

Vallensbæk Stationstorv 3

Peder